[{"text_idx": "#000003", "text": "Cyhoeddodd y Gweinidog yr Economi, Vaughan Gething, enwau\u2019r prosiectau a fydd yn hybu a dathlu Cymru yn y twrnament. Bydd cyfanswm o \u00a31.8 miliwn yn cael ei rannu ymhlith 19 prosiect, gan helpu i rannu gwerthoedd a gwaith ein cenedl i sicrhau gwaddol cadarnhaol a pharhaol i Gymru a phe\u0302l-droed yng Nghymru."}, {"text_idx": "#000006", "text": "Mae gan ddarllen a gweithgarwch corfforol ro\u0302l bwysig i\u2019w chwarae yn ein hiechyd a\u2019n lles ac mae Straeon Campus yn dod a\u0302\u2019r ddwy elfen at ei gilydd. Boed yn helpu cefnogwyr pe\u0302l-droed i ddarganfod llyfrau y byddan nhw\u2019n eu caru, neu\u2019n darparu rhywfaint o ysbrydoliaeth i annog cyfranogiad mewn pe\u0302l-droed, gemau a chwaraeon, bydd plant a phobl ifanc yn gallu dewis o ddetholiad eang o lyfrau ar thema pe\u0302l-droed i\u2019w mwynhau yn ystod Cwpan y Byd ac i ddathlu lle Cymru yn y twrnament.\u201d"}, {"text_idx": "#000007", "text": "Bydd prosiect Straeon Campus y Cyngor Llyfrau yn darparu detholiad o lyfrau diweddar ar thema pe\u0302l-droed, yn y Gymraeg a\u2019r Saesneg, i lyfrgelloedd awdurdodau lleol ac i fanciau bwyd ledled Cymru. Bydd y llyfrau ar gael o ddechrau mis Tachwedd a bydd ystod eang o deitlau ar gyfer pob gallu darllen, o\u2019r Cyfnod Sylfaen i oedolion. Bydd rhagor o wybodaeth ar gael ar wefan y Cyngor Llyfrau."}, {"text_idx": "#000008", "text": "Yn ei ddatganiad dywedodd Vaughan Gething: \u201cMae Llywodraeth Cymru wedi sefydlu ystod uchelgeisiol a chyffrous o weithgareddau i wneud yn fawr o\u2019r cyfle unigryw a gynigir gan di\u0302m pe\u0302l-droed dynion Cymru\u2019n cymeryd rhan yng Nghwpan y Byd FIFA."}, {"text_idx": "#000010", "text": "Rydym yn benderfynol o elwa ar y llwyddiant hanesyddol hwn a sicrhau buddion gwirioneddol i bobl yma yng Nghymru.\u201d"}, {"text_idx": "#000011", "text": "Hanes ein Byd ar y Map"}, {"text_idx": "#000012", "text": "Canllaw gwreiddiol i\u2019n byd ar gyfer plant 9-12 oed, sef plethiad llawn gwybodaeth o feysydd daearyddiaeth, hanes a gwleidyddiaeth a gyflwynir drwy ddwsin o fapiau lliw."}, {"text_idx": "#000013", "text": "gan Anni Lly\u0302n, Sioned V. Hughes"}, {"text_idx": "#000014", "text": "Dewch i deithio gyda Min a Mei wrth iddyn nhw gyflwyno diwylliannau ac ieithoedd gwahanol wledydd mewn modd deniadol, hudol a diddorol. Beth ydy\u2019r \u2018Sambadrome\u2019? Pa fath o anifeiliaid sy\u2019n byw yn yr Amason?"}, {"text_idx": "#000015", "text": "Gall y byd hwn fod yn lle dryslyd iawn weithiau, yn enwedig os wyt ti newydd gyrraedd. Tyrd i weld y blaned lle ry\u2019n ni\u2019n byw, er mwyn ateb rhai o\u2019r cwestiynau sy\u2019n berwi yn dy ben. O\u2019r tir a\u2019r mo\u0302r i bobl ac amser, gall y llyfr hwn dy roi ar ben ffordd. Byddi di\u2019n dod i ddeall rhai pethau ar dy ben dy hun hefyd. Ond cofia adael nodiadau ar gyfer pawb arall..."}, {"text_idx": "#000016", "text": "Neidia law-ym-mhawen gyda Sgwarnog i gwrdd a\u0302\u2019i pherthnasau yng ngwledydd America, Japan, Ewrop a\u2019r Arctig, yn y stori delynegol hon am gynefinoedd ac ysglyfaethwyr ledled y byd."}, {"text_idx": "#000017", "text": "Seren a Sbarc a'r Pei(riant) Amser"}, {"text_idx": "#000018", "text": "200g o flawd. 50g o fenyn. 500g o siwgwr. 4 wy. Un cloc a dau arwr twp. Dyna i gyd sydd ei angen ar gyfer gwibdaith wyllt trwy hanes Cymru \u2013 a\u2019r peiriant amser mwyaf blasus erioed! Deinosoriaid, mo\u0302r-ladron, tywysogion ac arwyr lu... ond a fydd Seren a Sbarc yn cyrraedd adref mewn amser?"}, {"text_idx": "#000020", "text": "add. gan Tudur Dylan Jones"}, {"text_idx": "#000021", "text": "Mae Gwern yn cofio gwrando ar ei daid yn adrodd straeon am fan lle mae\u2019r mo\u0302r yn cwrdd a\u0302\u2019r awyr, lle mae morfilod a slefrod yn hedfan ac mae adar a chestyll yn arnofio. A\u2019i daid bellach wedi mynd, er mwyn cofio amdano, mae Gwern am adeiladu cwch a dod o hyd i\u2019r man hudol hwnnw. Ac ar y daith, efallai daw Gwern o hyd i rywbeth ..."}, {"text_idx": "#000022", "text": "Paid a\u0302 mynd i\u2019r goedwig! dywedodd pawb. Yn fan\u2019na mae\u2019r Soddgarw\u0302 yn byw! Ro\u2019n i\u2019n gwybod y ffordd drwy\u2019r caeau, felly i ffwrdd a\u0302 fi..."}, {"text_idx": "#000023", "text": "add. gan Huw Aaron, Elidir Jones"}, {"text_idx": "#000024", "text": "Ymunwch a\u0302 Iola a\u2019i chriw o robotiaid ac estronwyr wrth iddyn nhw gystadlu yn ras fwyaf peryglus y bydysawd."}, {"text_idx": "#000025", "text": "Ar ei ben-blwydd mae Marty yn derbyn hedyn gan ei dad-cu \u2013 hedyn hudol. Nofel ddoniol, anghyffredin, sy\u2019n ysbrydoli ac yn codi pynciau dwys. Mae Hedyn yn stori am wireddu breuddwydion."}, {"text_idx": "#000027", "text": "gan Caryl Parry Jones, Craig Russell"}, {"text_idx": "#000028", "text": "Feiolet Pot Blodau yw hoff lanhawraig y llygod yn y theatr. Mae hi\u2019n gle\u0302n ac yn garedig ac yn casglu llwyth o sbarion bwyd i\u2019r llygod. Ond dydi hi\u2019n fawr o ddynes lanhau \u2013 i fod yn onest hi ydi\u2019r ddynes lanhau waethaf yn y byd i gyd. Mae hi\u2019n fle\u0302r ac yn drwsgl, ac yn gwneud mwy o lanast na\u2019i glirio! All Tomos a\u2019i ffrindiau ddod o hyd i ffordd i gadw swydd Feiolet?"}]